lv br lv lv lv lv lv lv lv lv lv en lv lv lv ro lv lv sl hbs_lat lv lv lv lv lv lv lv lv lv lv lt lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv nl lv en de en es lv ru lv lv de en lv lv fr en lv lv lv lv
Ārlavas evaņģēliski luteriskā draudze - Īsceļi
Kas pie manis nāk, es nekad nedzīšu prom. Jņ. 6, 37
Gada iesākumā ar jaunām cerībām lūkojamies nākotnē. Ko atnesīs 2022. gads? Iepriekšējā gada pieredze mums ir mācījusi, ka katrs nākamais solis līdz galam nav paredzams. Daudzas ieceres vajadzēja mainīt, sašaurināt, pielāgot, pilnībā atcelt vai labākajā gadījumā – atlikt. Uz savas ādas varējām sajust, kā pandēmija un dzīves dārdzība ietekmēja labklājību, izglītības iespējas, ceļošanas prieku un visupirms jau veselību. Katram šeit ir savs personīgās pieredzes stāsts. Savukārt citiem, retākos izņēmumos, aizvadītais gads izrādījās negaidīti labs un pozitīvu pārmaiņu nesošs. Ne viss bija slikti. Bet vai to spējām paredzēt iepriekš? Pāršķirot jaunu kalendāra lapu, jau nekas daudz nemainās. Arī laiks pats par sevi izrādās tikai pašu radītā laikmeta vēlamības konstrukcija. Un tomēr, gadu mijas slieksni šķērsojot, vēlamies savu dzīvi pārskatīt, izmest ārā nederīgo un atbrīvoties no liekā, un atvērties jaunām pieredzēm. Ar Dieva žēlastību iespējams ne tikai tas. Vēl vairāk – Jēzus saka: „Kas pie manis nāk, es nekad nedzīšu prom.” Ar to Jēzus atklāj, ka jauns sākums ir iespējams! Vēl jo vairāk ir vērtīgi to atcerēties laikmetā, kad nostājamies neparedzamu lietu galīguma priekšā, kad esam izmesti ārā no drošajiem dzīves sedliem, kad pārņem bezspēcība vai nomāc vainas sajūta. Kad plaisas starp mums pašiem kļūst lielākās un nepārvaramākas, ir kāds, kurš saka: „Kas pie manis nāk, es nekad nedzīšu prom.” Pat pēc noraidījumiem, neveiksmēm un sāpīgiem kritieniem vari paļauties uz tā klātbūtni, kurš tevi mīl un gaida uz tevi.
Dievkalpojums 25. septembrī plkst. 14:30 ar Sv. Vakarēdienu.
Iespēja piedalīties vasaras iesvētes mācību kursā!
Mācības notiks attālināti Zoom platformā 2021. gada jūlijā un augustā. Iesvētes mācības ir 7 nodarbību cikls. Pēc apmācību kursa un iesvētībām dalībnieki varēs plānot bērnu kristību notikumus, kļūt par krustvecākiem vai gatavoties laulībām. skatīt tālāk
Lai ierobežotu slimības Covid 19 izplatību, aicinām būt atbildīgiem un, apmeklējot baznīcu, stingri ievērot noteiktos piesardzības pasākumus. Baznīcā, tajā skaitā dievkalpojuma laikā, drīkst atrasties dievlūdzēji, kuriem nav noteikta karantīna, pašizolācija, vai jūtamu elpceļu slimības pazīmju. Aicinām rūpīgi sekot līdzi savam veselības stāvoklim. Pirms došanās uz baznīcu pārliecinies, ka Tev nav slimības pazīmju (paaugstināta temperatūra, iesnas, kakla iekaisums vai citi līdzīgi simptomi). skatīt tālāk
Aptauja par iesvētes mācībām
Aicinām aizpildīt aptauju tiem, kuriem ir interese par iesvētes mācībām draudzē, kas plānotas kā 7 nodarbību cikls no 2021. gada maija līdz jūlijam. Iesvētes kurss paredzēts tiem, kas vēlas iepazīties ar kristietības mācības pamatprincipiem, gatavojas savām vai bērnu kristībām, vēlas kļūt par krustvecākiem vai gatavojas laulībām baznīcā. skatīt tālāk
Uzlabots draudzes mājas lapas vizuālais izskats un darbība
Februāra sākumā ir notikuši būtiski draudzes mājas lapas uzlabošanas darbi. Mājas lapa ieguvusi pavisam jaunu izskatu un satura apskatīšanas iespējas. Šeit atrodama informācija par draudzi un tās dzīves notikumiem, kā arī atstātas sadaļas no iepriekšējās mājas lapas satura. Apmeklētājiem padarīta vienkāršāka iepazīšanās ar ievietoto informāciju, jo iepriekšējais izskats un iespējas bija tehnoloģiski novecojušas. skatīt tālāk
Mācieties labu darīt, meklējiet taisnību, palīdziet apspiestajiem. (Jes 1:17)
Atcerieties tos, kas cietumā, it kā paši būtu tiem līdzi saistīti, atcerieties arī tos, kas pakļauti ciešanām, jo paši, būdami miesā, esat pakļauti ciešanām. (Ebr 13:3)
Lūdzu pierakstieties jaunumiem, ja vēlaties e-pastā regulāri saņemt draudzes aktualitātes
2. un 4. mēneša svētdienā
Ārlavas evaņģēliski luteriskā draudze
Ārlavas baznīca, Valdemārpils lauku terit.,
Talsu novads, LV 3260
Swedbank, S.W.I.F.T. HABA LV22,
SĀKUMS | KONTAKTI | KARTE
Ārlavas ev.lut. draudze © 2020. Visas tiesības paturētas. Dizains: Provincentrs; Programmatūra: GlobalPRO »